《答马秀才》
明代·林鸿

学书学剑事悠悠，况是栖迟未白头。顾影夕阳空北望，惊心大白复西流。

乱山背水孤城晚，独树临关一叶秋。君亦尚为南郡客，遍题尺牍问穷愁。

作者简介：明福建福清人，字子羽。洪武初以人才荐，授将乐县学训导，官至礼部员外郎。性落拓不善仕，年未四十自免归。工诗，为闽中十才子之首。有《鸣盛集》。